# MEGBÍZÁSI SZERZŐDÉS (tervezet)

**az Oroszlány, „CULTPLAY – Interaktív tematikus parkok – A kulturális örökség innovatív használata” című projekt műszaki ellenőrzésére**

Projekt azonosítója: SKHU/1601/1.1/209

amely létrejött egyrészről:

**Oroszlány Város Önkormányzata** (2840 Oroszlány, Rákóczi Ferenc út. 78., bankszámla száma: 10036004-00347750-00000062; adószáma: 15729631-2-11; képviseli: Lazók Zoltán polgármester), mint megbízó (a továbbiakban mint **Megbízó**),

másrészről:  (székhelye: , bankszámla száma: ; adószáma: ; képviseli: ), mint megbízott (a továbbiakban **Megbízott**) között az alábbiak szerint:

Előzmények:

Oroszlány Város Önkormányzata ajánlatokat kért a „CULTPLAY – Interaktív tematikus parkok – A kulturális örökség innovatív használata” című projekt kivitelezési munkáinak műszaki ellenőrzésére. A felhívásra …… ajánlat érkezett, a Megbízott tette a legalacsonyabb értékű ellenszolgáltatási ajánlatot. Megbízó a …………………………………. ajánlatát elfogadta.

Oroszlány Város Önkormányzata támogatást nyert el az „**CULTPLAY – Interaktív tematikus parkok – A kulturális örökség innovatív használata” (Projekt azonosítója: SKHU/1601/1.1/209) című** pályázaton, támogatási szerződéssel és a Partner Mérnöki Iroda Kft. (2800 Tatabánya, Bárdos lakópark 2/c.) által készített kivitelezési dokumentációval rendelkezik.

Előbbiek alapján a felek az alábbi szerződést kötik:

1. A Megbízó megbízza a Megbízottat „CULTPLAY – Interaktív tematikus parkok – A kulturális örökség innovatív használata” című projekt (Oroszlány, Haraszt-hegy, 877; 879 hrsz.-ok kivitelezési munkáinak műszaki ellenőrzésével, továbbá a garanciális eljárás lefolytatásával, figyelemmel a Megbízó önkormányzat és a Kivitelező között létrejövő vállalkozási szerződésre és a műszaki tervekre.
2. A Megbízott feladata, hogy elvégezze a műszaki ellenőri tevékenységet a 191/2009. (IX. 15.) Kormányrendelet szerint, az építési munkálatok szakszerűségét ellenőrizze, különösen az alábbiakat:
3. a vonatkozó jogszabályok, környezetvédelmi szabályok, hatósági előírások, szabványok megtartását, továbbá azt, hogy a kivitelezés megfelel-e a műszaki terveknek, valamint a szerződés műszaki jellegű előírásainak,
4. az elvégzett munka mennyiségét és minőségét, (az eltakarásra kerülő munkák esetén az eltakarás előtt),
5. a beépítendő anyagok minőség tanúsítását,
6. az egyes szerkezetekre vonatkozó műszaki paraméterek meglétét.
7. A Megbízottnak a kivitelezés ütemezésének ellenőrzésére legalább 8 naponta kell a helyszínen megjelennie. Az ellenőrzési munka során különösen köteles ügyelni arra, hogy az egyes eltakarásra kerülő munkákat az eltakarás előtt ellenőrizze.
8. Köteles továbbá különösen a következőkre:

* kivitelezőnek az építési naplóba vezetett bejegyzéseit ellenőrizni, azokat igazolni, illetőleg az azokra vonatkozó észrevételeit, kifogásait, megjegyzéseit feltüntetni,
* saját észrevételeit, az elvégzett munka mennyiségi hiányaira, a tervtől való eltérésekre és az észlelt hibákra vonatkozó megállapításait az építési naplóba bevezetni,
* igazolni a teljesítést, és a teljesítés alapján kiállított számlát ellenőrizni,
* ellenőrizni a teljesítésigazolást, melyet a vállalkozó köteles az alvállalkozója számára kiadni,
* ellenőrizni a kivitelező megvalósulási dokumentációját, és nyilatkozni annak megfelelőségéről
* az esetleg szükségessé váló – kivitelezésre vonatkozó – szerződésmódosításban közreműködni,
* előkészíteni és lefolytatni a műszaki átadás-átvételi eljárást,
* előkészíteni és lefolytatni a garanciális eljárást.

1. Fizetési feltételek:

A műszaki ellenőrzési munka ellenértéke:

|  |  |  |
| --- | --- | --- |
|  | nettó Ft | bruttó Ft |
| **támogatott tartalom:** |  |  |
| **nem támogatott tartalom:** |  |  |
| **összesen:** |  |  |

A Megbízott a munka elvégzését követően, utólag nyújthat be számlát (külön-külön a támogatott és nem támogatott tartalomra). A számla ellenértékét a Megbízó a teljesítéstől számított 30 napon belül utalja át a Megbízott bankszámlájára.

A megbízási díj magában foglalja mindazon a költségeket, amelyek a műszaki ellenőrzés ellátásával kapcsolatban felmerülnek. A megbízási díj késedelmes kifizetése esetén a megbízó a Ptk. szerinti késedelmi kamat fizetésére köteles, melynek mértéke a késedelemmel érintett naptári félév első napján érvényes jegybanki alapkamat nyolc százalékponttal növelt értéke.

Megbízott a jelen szerződésben foglalt kötelezettségei ellátásáért egyéb jogcímen ellenszolgáltatásra nem jogosult.

1. A teljesítés helye: Oroszlány, Haraszt-hegy; 877; 879 hrsz.-ok
2. A Megbízó kapcsolattartó képviselője:

Név: Gergely Édua műszaki ügyintéző

Cím: Oroszlányi Polgármesteri Hivatal (2840 Oroszlány, Rákóczi Ferenc út 78.)

Telefon: 34/361-444/141 mellék, fax: 34/361-182, mobil: 20/968-38-25

e-mail: [gergely.edua@oroszlany.hu](mailto:gergely.edua@oroszlany.hu)

1. A Megbízott és a vele együttműködő partnerek az egyes szakágakban:

Név:

Cím:

Telefon:

e-mail:

Szakág: mélyépítés, jogosultság:

Név:

Cím:

Telefon:

e-mail:

Szakág: gépész, jogosultság:

Név:

Cím:

Mobil:

e-mail:

Szakág: villamos, jogosultság:

1. Ha a kivitelezés során műszaki vagy gazdasági okokból felmerül a tervváltoztatás szükségessége, vagy többlet-, illetve pótmunkákra van szükség, a Megbízott köteles erről a Megbízót haladéktalanul értesíteni, javaslatait megtenni és utasítását kérni.
2. Ha felmerül annak szükségessége, hogy a Megbízó a kivitelezőnek utasítást adjon, vagy a Kivitelező kér utasítást a Megbízótól, a Megbízott köteles erre vonatkozó javaslatait és véleményét a Megbízóval közölni és az utasítás kérdésében döntését kérni. Amennyiben a Kivitelező kifejezi azt a véleményét, hogy a kapott utasítás célszerűtlen vagy szakszerűtlen, illetve jogszabályba vagy hatósági előírásba ütközik, a Megbízott köteles erről a Megbízót – véleménye kifejtése mellett – értesíteni és döntését kérni.
3. Ha a Megbízott a körülményekből arra a következtetésre jut, hogy a kivitelezés befejezése előre láthatóan késedelemmel történik, vagy a Kivitelező ilyen értelmű akadályközléssel él, köteles erről a Megbízót értesíteni és részére a javaslatait megtenni.
4. Ha a Megbízott a körülményekről arra következtet, hogy a kivitelezés előre láthatóan hibás lesz, az építési naplóba ezt – az ok megjelölésével – köteles bejegyezni, és a Megbízóval haladéktalanul közölni.
5. A Megbízott a műszaki ellenőrzést a szakembertől elvárható gondossággal köteles végezni. A felek az előbbieken túl is kötelesek egymást tájékoztatni a megbízás ellátásával kapcsolatos lényeges körülményekről. A Megbízó jogosult a Megbízottat az ügy ellátása során utasítani, a Megbízott köteles figyelmeztetni a Megbízót, ha az utasítás célszerűtlen vagy szakszerűtlen.
6. A Megbízott a Kivitelezővel szemben csak a tények tekintetében tehet jognyilatkozatot. Jognyilatkozat tételére, különösen a szerződés módosítása és a többlet- vagy pótmunka megrendelése tekintetében, csak külön meghatalmazás alapján, az abban foglalt keretek között jogosult.
7. A szerződés rendes felmondással nem szűntethető meg, kizárólag rendkívüli felmondásnak van helye, azonnali hatállyal, súlyos szerződésszegés esetén.

Súlyos szerződésszegésnek minősül különösen:

* a Megbízott az ellenőrzéssel kapcsolatos kötelezettségének nem tesz eleget, fontos körülmények építési naplóba való bejegyzését elmulasztja, azokról a Megbízót nem értesíti és ezzel a károsodás veszélyét idézi elő,
* a Megbízó a megbízási díj fizetésével késedelembe esik és kötelezettségének felhívás ellenére sem tesz eleget.

1. A felek közleményeiket írásban (levélben, e-mailben) kötelesek egymással közölni. Sürgős szükség esetén a közlés telefonon is teljesíthető, de ezt utóbb írásban is rögzíteni kell.
2. Ezt a szerződést módosítani vagy kiegészíteni csak írásban lehet.
3. E szerződést felek elolvasás és értelmezés után mint akaratukkal mindenben egyezőt 4 azaz négy példányban jóváhagyólag aláírják.

Oroszlány, 2019.

...................................................... ......................................................

Megbízó Megbízott

Lazók Zoltán polgármester ügyvezető

Ellenjegyzem: Pénzügyi ellenjegyző:

...................................................... ......................................................

Dr. File Beáta jegyző Bársony Éva osztályvezető